1999/53/EY: Komission päätös, tehty 8 päivänä tammikuuta 1999, yhteisön taloudellisesta tuesta eräiden yhteisön vertailulaboratorioiden toimintaan eläinlääkintäalalla tehdyn päätöksen 98/587/EY muuttamisesta (tiedoksiannettu numerolla K(1998) 4544) (Ainoastaan espanjan-, tanskan-, saksan-, englannin-, ranskan-, italian-, hollannin- ja ruotsinkielinen teksti on todistusvoimainen)



Virallinen lehti nro L 017 , 22/01/1999 s. 0054 - 0054



KOMISSION PÄÄTÖS, tehty 8 päivänä tammikuuta 1999, yhteisön taloudellisesta tuesta eräiden yhteisön vertailulaboratorioiden toimintaan eläinlääkintäalalla tehdyn päätöksen 98/587/EY muuttamisesta (tiedoksiannettu numerolla K(1998) 4544) (Ainoastaan espanjan-, tanskan-, saksan-, englannin-, ranskan-, italian-, hollannin- ja ruotsinkielinen teksti on todistusvoimainen) (1999/53/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 28 artiklan 2 kohdan, sekä katsoo, että yhteisö myöntää taloudellista tukea nimeämilleen eläinlääkintäalan vertailulaboratorioille niille annettujen tehtävien ja velvoitteiden täyttämiseen, yhteisön taloudellisesta tuesta eräiden yhteisön vertailulaboratorioiden toimintaan eläinlääkintäalalla 9 päivänä lokakuuta 1998 tehdyssä komission päätöksessä 98/587/EY (3) säädetään yhteisön taloudellisesta tuesta tietyille yhteisön vertailulaboratorioille; mainitussa päätöksessä olisi säädettävä myös velvoitteesta esittää tekninen kertomus kunkin kyseisen laboratorion tehtävien ja velvoitteiden täyttämisestä, yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetussa neuvoston direktiivissä 92/119/ETY (4), sellaisena kuin se on viimeksi muutettuna päätöksellä 95/1/EY, Euratom, EHTY (5) nimetään Pirbrightissa, Yhdistyneessä kuningaskunnassa sijaitseva Institute for Animal Health yhteisön vertailulaboratorioksi swine vesicular -taudin osalta; mainitussa direktiivissä myös määritellään vertailulaboratorion tehtävät ja velvoitteet, yhteisön taloudellisen tuen edellytyksenä on oltava, että asianomainen laboratorio suorittaa kyseiset tehtävät ja velvoitteet, talousarvioon liittyvistä syistä yhteisön taloudellinen tuki myönnetään yhdeksi vuodeksi, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Lisätään päätökseen 98/587/EY artikla seuraavasti: "15 a artikla 1. Yhteisö myöntää Yhdistyneelle kuningaskunnalle taloudellista tukea niihin direktiivin 92/119/ETY liitteessä III mainittuihin tehtäviin ja velvoitteisiin, jotka Yhdistyneessä kuningaskunnassa sijaitsevan Pirbright Laboratory -vertailulaboratorion on swine vesicular -taudin osalta suoritettava. 2. Yhteisön taloudellisen tuen enimmäismääräksi vahvistetaan 55 000 ecua 1 päivän tammikuuta ja 31 päivän joulukuuta 1998 väliseksi ajanjaksoksi." 2. Lisätään päätöksen 98/587/EY 16 artiklan b kohtaan ilmaisun "todisteet" jälkeen seuraava ilmaisu: "sekä teknisen kertomuksen". 2 artikla Tämä päätös on osoitettu Tanskan kuningaskunnalle, Saksan liittotasavallalle, Espanjan kuningaskunnalle, Ranskan tasavallalle, Italian tasavallalle, Alankomaiden kuningaskunnalle, Ruotsin kuningaskunnalle sekä Iso-Britannian ja Pohjois-Irlannin yhdistyneelle kuningaskunnalle. Tehty Brysselissä 8 päivänä tammikuuta 1999. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 (3) EYVL L 282, 20.10.1998, s. 73 (4) EYVL L 62, 15.3.1993, s. 69 (5) EYVL L 1, 1.1.1995, s. 1